पुलिस के अनुसार, बारुण में गुरुवार तड़के एक ट्रैक्टर की चपेट में आने से एक व्यक्ति की मौत हो गई। घटना से गुस्साए लोगों ने पहले सड़क जाम कर प्रदर्शन किया और फिर थाने पर भी हमला कर दिया। औरंगाबाद के पुलिस अधीक्षक डॉ़ सत्यप्रकाश ने बताया कि पुलिस शव को पोस्टमार्टम के लिए अस्पताल ले गई, जहां उपद्रवी पहुंच गए और पुलिस की पिटाई कर दी। इसके बाद लोगों ने थाने पर हमला बोल दिया और परिसर में मौजूद जब्ती की करीब 20 गाड़ियों में आग लगा दी।